தியேன்குங்-1

தியேன்குங்-1 (Tiangong-1) என்பது மக்கள் சீனக் குடியரசின் முதலாவது விண்வெளி ஆய்வுகூடம் ஆகும். இவ்வாய்வுகூடம் லோங் மார்ச் 2F/G என்ற ஏவுகலன் மூலம், 2011, செப்டம்பர் 29 அன்று ஏவப்பட்டது. இது தியேன்குங் விண்வெளி-நிலையத் திட்டத்தின் ஒரு பகுதியாகும். இத்திட்டத்தின் மூலம் ஒரு நிரந்தரமான ஆட்களுடன் கூடிய விண்வெளி நிலையம் ஒன்றை 2020 ஆம் ஆண்டுக்குள் அமைப்பது சீனாவின் நோக்கம் ஆகும்.

2011 இன் இறுதியில் சென்சோ-8 என்ற ஆளில்லா விண்கலம் இந்த ஆய்வுகூடத்துடன் இணைப்பதற்காக ஏவப்படவுள்ளது. இரண்டு விண்கலன்களை இணைக்கின்ற சீனாவின் முதலாவது நடவடிக்கை இதுவாக இருக்கும். இதனை அடுத்து 2012 ஆம் ஆண்டில் தியேன்குங்-1 உடன் இணைவதற்காக சென்சோ-9, சென்சோ-10 போன்ற ஆட்களுடன் கூடிய விண்கலங்களையும் அனுப்ப சீனா திட்டமிட்டுள்ளது.

மேற்கோள்கள் 
Rocket launches Chinese space lab, பிபிசி, செப்டம்பர் 29, 2011
China space station signals shift in space race, கார்டியன், செப்டம்பர் 30, 2011
China launches TianGong-1 to mark next human space flight milestone, நாசா, செப்டம்பர் 28, 2011
China tests 1st space station module for 2011 launch, chinadaily
China launches TianGong-1 to mark next human space flight milestone, NASASpaceflight.com
Unmanned space module to be launched in 2010, await space docking, xinhuanet
தியேன்குங் ஒன்று விண்கலம் வெற்றிகரமாக செலுத்தப்பட்டது , சீன வானொலி, செப்டம்பர் 30, 2011

2011 இல் விண்வெளிப் பயணம்
சீன விண்வெளித் திட்டங்கள்